Document ID: /roh_data/filtered/fineweb-2-filterrobots_roh.jsonl.gz/21048

Sco represchentanza locala essas Vus il liom tranter Vossa vischnanca da domicil e la Pro Senectute Grischun. Vus avais «egls ed ureglias avertas» per ils quitads ed ils plaschairs da la populaziun pli veglia. Vus As engaschais per dapli qualitad da viver en la vegliadetgna. Forsa organisais Vus ina maisa da mezdi, in suentermezdi da gieus u suentermezdis da vegliadetgna interessants.
Nus introducin ed accumpagnain Vus a moda accurata en Vossa incumbensa sco represchentanza locala.